[bookmark: _Hlk516646671]Muudatus nr 5
21.09.2020 sõlmitud
üürilepingule nr Ü18007/19

KOKKULEPE ÜÜRILEPINGU MUUTMISEKS

[bookmark: _Hlk11832005]Riigi Kinnisvara Aktsiaselts, registrikood 10788733, asukoht Tartu mnt 85, 10115 Tallinn (edaspidi nimetatud üürileandja), mida esindab volikirja alusel haldusteenuste direktor Priit Valk
ja 
[bookmark: _Hlk60818444]Eesti Vabariik Eesti Geoloogiateenistuse kaudu, registrikood 77000387, asukoht F. R. Kreutzwaldi tn 5, 44314 Rakvere (edaspidi nimetatud üürnik), mida esindab põhimääruse alusel direktor Sirli Sipp Kulli, 

edaspidi eraldi või ühiselt nimetatud pool või pooled, 

võttes arvesse, et: 
1) poolte vahel on 21.09.2020 sõlmitud üürileping nr Ü18007/19 (edaspidi nimetatud leping), mille kohaselt on üürnikul õigus kasutada Rakvere linnas, F. R. Kreutzwaldi tn 5 asuvat üüripinda;
2) [bookmark: _Hlk184890320]seoses üürniku ainukaustuses oleva ruumi nr 68 Lääne-Viru Omavalitsuste Liiduga ühiskasutusse minemisega on pooled kokku leppinud muuta alates 01.09.2026 üürniku üüripinda ja eksplikatsiooni lisas nr 1 ning üüri- ja kõrvalteenuste tasusid lisas nr 3 alates 01.09.2026;
3) poolte vahel on 21.09.2020 sõlmitud lepingu lisa nr 6.1 „Parendustööde teostamise kokkulepe nr 1“ (edaspidi nimetatud lisa nr 6.1), mille alusel teostas üürileandja üüripinnal kokkulepitud mahus vajalikud projekteerimis- ja ehitustööd ning nendega kaasnevad tööd, sh hankis sisustuse ning üürnik on kohustatud hüvitama lisa 6.1 täitmisega seotud kulud kapitalikomponentide maksetena pooled on erinevalt lepingu eritingimuste punktis 11.3 sätestatust kokku leppinud, et üürnik ei ole kohustatud hüvitama lepingu lisa nr 6.1 alusel (ruumi nr 68 ühiskasutusse mineva pinna osas) tehtud parendustööde kapitalikomponendi jääki ja sisustuse kapitalikomponendi jääki;
4) üürileandja on 16.03.2026 kirjaga teavitanud üürnikku lepingu tingimuste muutmisest alates 01.01.2027,
[bookmark: _Hlk31622947][bookmark: _Hlk520796342]leppisid kokku alljärgnevas (edaspidi nimetatud kokkulepe):

1. Seoses poolte kokkuleppel administratiivhoone A korpuse II korrusel asuva ruumi nr 68 ühiskasutusse minemisega, on pooled kokku leppinud, et lepingu eritingimuste punkti 11.3 alusel ei teki üürnikul kohustust hüvitada ning üürileandjal õigust nõuda lepingu lisa nr 6.1 alusel üürniku erinõudmistele ruumi nr 68 osas vastava investeeringuna teostatud ehitustööde kapitalikomponendi põhiosa jääki ja sisustuse kapitalikomponendi jääki. 

2. Muuta lepingu eritingimuste punkti 2.1 ja sõnastada see alates 01.09.2026 alljärgnevalt:

„2.1. Üürniku kasutuses olev üüripind hoonetes kokku on 568,9 m2, millest:
2.1.1. A korpuse hoones arvestuslikult 472,3 m², millest:
		2.1.1.1 	346,7 m² on üürniku ainukasutuses;
		2.1.1.2 	125,6 m² on proportsionaalne osa üürnike ühiskasutuses olevast pinnast;
2.1.2.	C korpuse hoones arvestuslikult 96,6 m², millest:
		2.1.2.1 	96,2 m² on üürniku ainukasutuses;
		2.1.2.2 	0,4 m² on proportsionaalne osa üürnike ühiskasutuses olevast pinnast.“.

3. Muuta lepingu lisa nr 1 „Üüripinna plaanid ja eksplikatsioonid“ ja asendada see alates 01.09.2026 käesoleva kokkuleppe lisaga nr 1.

4. [bookmark: _Hlk34131080][bookmark: _Hlk33201758]Muuta lepingu lisa nr 3 „Üür ja kõrvalteenuste tasu“ ning asendada see alates 01.09.2026 käesoleva kokkuleppe lisaga nr 2.

5. Jätta ülejäänud lepingu tingimused muutmata.

6. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.

7. Kokkulepe on koostatud ja allkirjastatud digitaalselt. Kokkulepe jõustub viimase digiallkirja andmise kuupäevast arvates.


Kokkuleppe lisad:  
1. Lepingu lisa nr 1 „Üüripinna plaanid ja eksplikatsioonid“
2. Lepingu lisa nr 3 „Üür ja kõrvalteenuste tasu“


Üürileandja		Üürnik

(allkirjastatud digitaalselt)				(allkirjastatud digitaalselt)

Priit Valk						Sirli Sipp Kulli
haldusteenuste direktor				direktor
Riigi Kinnisvara Aktsiaselts			Eesti Geoloogiateenistus

